01.02.2021
Аԥсны Аҳәынҭқарра Ахада Аслан Бжьаниа Аԥсны аҭҵаарадыррақәа ракадемиа Аԥсуаҭҵааратә институт Адиректор Арда Ашәба дидикылеит.
Аиԥылараҟны ирылацәажәан Аԥсуаҭҵааратә институт аусуреи аҭҵаарадырра аҿиареи ирыдҳәалоу азҵаарақәа.
Аслан Бжьаниа дазҵааит аинститут аусуразы иамоу алшарақәа, ахыбра аҭагылазаашьа.
Аԥсуаҭҵааратә институт Адиректор Арда Ашәба инарҭбааны далацәажәеит аҭҵаарадырратә институт имҩаԥнаго аҭҵаарақәа, аԥхьаҟатәи апланқәа, иара убас аинститут аҿаԥхьа иқәгылоу ауадаҩрақәа ртәы.
Аҳәынҭқарра Ахада иазгәеиҭит ҳтәыла аҭҵаарадырра аҳәынҭқарра анапхгара ԥыжәара зырҭо азҵаарақәа ишреиуоу.